આ યોજનાનું સંપૂર્ણ મોનિટરીંગ રાજ્યકક્ષાએથી કરવાની વાત પણ કહેવાઈ હતી. પરંતુ છ મહિના બાદ સંખ્યાબંધ દર્દીઓને થયેલા અનુભવોને ધ્યાનમાં લેતાં જણાઈ આવે છે કે આ યોજના સંપૂર્ણપણે નિષ્ફળ ગઈ છે. આમ છતાં સરકાર કે આરોગ્ય ખાતુ કોઈ કાર્યવાહી કરતું નથી. સરકારે યોજના જાહેર કરી ત્યારે કહ્યું હતું કે, ગુજરાતની હદમાં ગુજરાત બહારના કે અન્ય રાષ્ટ્રના કોઈપણ નાગરીક હોય, તમામને તમામ સરકાર કે ખાનગી હોસ્પિટલોમાં નિ:શુલ્ક સારવાર અપાશે. ઘવાયાના પ્રથમ 48 કલાકમાં જો ઉત્તમ સારવાર મળે તો દર્દીઓનું જીવન બચી શકે છે.